钦定古今图书集成/明伦汇编/氏族典/第336卷 > 刘景
## 钦定古今图书集成/明伦汇编/氏族典/第336卷 > 刘景

按《辽史刘景传》：“景字可大，河间人。四世祖怦，唐卢龙
节度使。父守敬，南京副留守。景好学能文，燕王赵延
寿辟为幽都府文学。应历初，迁右拾遗，知制诰，为翰
林学士。景宗即位，以景忠实，擢礼部侍郎，迁尚书宣
政殿学士。上方欲倚用，乃书其笏曰：‘刘景可为宰相’。
顷之，为南京副留守，俄召为户部使，历武定、开远二”
军节度使。统和六年卒。子慎行。